पाकिस्तान में ड्रोन हमले में पांच की मौत  
उत्तरी वजीरिस्तान कबीलाई इलाके में एक अमेरिकी ड्रोन ने एक वाहन को निशाना बनाकर हमला किया जिसमें पांच संदिग्ध आतंकवादियों की मौत हो गई।
पाकिस्तान के अशांत उत्तरी वजीरिस्तान कबीलाई इलाके में एक अमेरिकी ड्रोन ने एक वाहन को निशाना बनाकर हमला किया जिसमें पांच संदिग्ध आतंकवादियों की मौत हो गई। हमला उत्तरी वजीरिस्तान के नोराक इलाके में मीरानशाह से 20 किलोमीटर दूर किया गया। स्थानीय निवासियों ने बताया कि हमले में वाहन और एक कबीलाई का घर नष्ट हो गया। इससे पहले शुक्रवार को इसी प्रांत में हुए ड्रोन हमले में चार संदिग्ध आतंकवादी मारे गए थे।